# Plural dels substantius

*a*) Com a norma general, el plural dels substantius es forma afegint una **-s** al singular corresponent:

> cub > cub**s**  
> bec > bec**s**  
> record > record**s**  
> pare > pare**s**  
> matalaf > matalaf**s**  
> mag > mag**s**  
> avi > avi**s**  
> pal > pal**s**  
> pom > pom**s**  
> anglòfon > anglòfon**s**  
> carro > carro**s**  
> serp > serp**s**  
> cor > cor**s**  
> xiquet > xiquet**s**  
> ou > ou**s**  
> compan**y** > company**s**

*b*) Els substantius acabats en **-a** àtona formen el plural canviant esta vocal per la terminació **-es**:

> cas**a** > cas**es**  
> di**a** > di**es**  
> problem**a** > problem**es**  
> rat**a** > rat**es**

REMARCA: En la formació del plural dels substantius d’este grup es produïxen sovint canvis ortogràfics. Així, els mots que acaben en **-ga,** **-ca,** **-gua,** **-qua,** **-ça,** **-ja** i **-tja** fan el plural en **-gues,** **-ques,** **-gües,** **-qües,** **-ces,** **-ges** i **-tges,** respectivament: *far**ga,** far**gues;** o**ca,** o**ques;** llen**gua,** llen**gües;** pas**qua,** pas**qües;** pla**ça,** pla**ces;** for**ja,** for**ges;** corre**tja,** corre**tges.***

*c*) Els substantius acabats en vocal tònica formen el plural afegint la terminació **-ns** al singular corresponent:

> hurac**à** > hurac**ans**  
> m**à** > m**ans**  
> b**é** > b**éns**  
> fr**e** > fr**ens**  
> cos**í** > cos**ins**  
> f**i** > f**ins**  
> escurç**ó** > escurç**ons**  
> ra**ó** > ra**ons**

EXCEPCIONS: Hi ha un nombre considerable de substantius acabats en vocal tònica que seguixen la regla general d’afegir **-s** al singular. Estos substantius són els següents:

* La majoria dels acabats en **-u** (llevat de *trib**ú,** trib**uns**): ambig**ú,** ambig**ús;** bamb**ú,** bamb**ús;** caix**ú,** caix**ús;** canes**ú,** canes**ús;** carib**ú,** carib**ús;** cautx**ú,** cautx**ús;** fru-fr**u,** fru-fr**us;** gris**ú,** gris**ús;** hind**ú,** hind**ús;** manx**ú,** manx**ús;** marab**ú,** marab**ús;** men**ú,** men**ús;** nans**ú,** nans**ús;** n**u,** n**us;** pap**ú,** pap**ús,** passat**ú,** passat**ús;** pil**ú,** pil**ús;** sag**ú,** sag**ús;** tab**ú,** tab**ús;** tat**ú,** tat**ús;** tiss**ú,** tiss**ús;** tol**ú,** tol**ús;** xamp**ú,** xamp**ús**.*
* Els relatius a termes infantils: *beb**é,** beb**és;** mam**à,** mam**às;** pap**à,** pap**às.***
* Els noms de les lletres i de les notes musicals: *la **a,** les **as;** la c**a,** les c**as;** la **ce**, les c**es**; la **e,** les **es;** el d**o,** els d**os**.*
* Alguns dels acabats en **-a** tònica: *abac**à,** abac**às;** ag**à,** ag**às;** bacar**à,** bacar**às;** baix**à,** baix**às;** bo**à,** bo**às;** caracar**à,** caracar**às;** dit**à,** dit**às;** lil**à,** lil**às;** maharaj**à,** maharaj**às;** mann**à,** mann**às;** paix**à,** paix**às;** panam**à,** panam**às;** raj**à,** raj**às;** sof**à,** sof**às;** sur**à,** sur**às;** tarann**à,** tarann**às;** x**a,** x**as.***
* La majoria dels acabats en **-e** tònica: *abonar**é,** abonar**és;** balanc**é,** balanc**és;** brillant**é,** brillant**és;** cabriol**é,** cabriol**és;** caf**é,** caf**és;** cal**é,** cal**és;** canal**é,** canal**és;** canap**é,** canap**és;** clix**é,** clix**és;** comit**é,** comit**és;** consom**é,** consom**és;** crep**é,** crep**és;** cup**é,** cup**és;** damass**é,** damass**és;** dubl**é,** dubl**és;** f**e,** f**es;** fricass**é,** fricass**és;** frivolit**é,** frivolit**és;** ful**é,** ful**és;** glac**é,** glac**és;** jaqu**é,** jaqu**és;** macram**é,** macram**és;** merc**é,** merc**és;** moar**é,** moar**és;** neglig**é,** neglig**és;** obo**é,** obo**és;** pagar**é,** pagar**és;** passapur**é,** passapur**és;** pat**é,** pat**és;** peron**é,** peron**és;** piqu**é,** piqu**és;** plaqu**é,** plaqu**és;** pur**é,** pur**és;** quinqu**é,** quinqu**és;** rap**é,** rap**és;** sarg**é,** sarg**és;** tup**é,** tup**és;** vost**é,** vost**és;** ximpanz**é,** ximpanz**és;** xin**é,** xin**és.***
* Alguns dels acabats en **-i** tònica: *benju**í,** benju**ís;** bistur**í,** bistur**ís;** canequ**í,** canequ**ís;** colibr**í,** colibr**ís;** elem**í,** elem**ís;** espah**í,** espah**ís;** esqu**í,** esqu**ís;** frenes**í,** frenes**ís;** guaran**í,** guaran**ís;** hur**í,** hur**ís;** ju**í,** ju**ís;** manat**í,** manat**ís;** mulad**í,** mulad**ís;** nab**í,** nab**ís;** organd**í,** organd**ís;** perju**í,** perju**ís;** preju**í,** preju**ís;** sahrau**í,** sahrau**ís;** suf**í,** suf**ís;** tit**í,** tit**ís;** tup**í,** tup**ís;** val**í,** val**ís;** xacol**í,** xacol**ís.***
* Alguns dels acabats en **-o** tònica: *band**ó,** band**ós;** domin**ó,** domin**ós;** fricand**ó,** fricand**ós;** gr**o,** gr**os;** land**ó,** land**ós;** plat**ó,** plat**ós;** rond**ó,** rond**ós;** tort**ó,** tort**ós;** xac**ó,** xac**ós;** xap**ó,** xap**ós.***

REMARCA: Alguns mots acabats en vocal àtona, a més del plural regular en **-s,** tenen també una forma de plural en **-ns:** *home, home**s*** (o *hòme**ns**); jove, jove**s*** (o *jóve**ns**); marge, marge**s*** (o *màrge**ns**); orfe, orfe**s***(o *òrfe**ns**); rave, rave**s*** (o *ràve**ns**).*

*d*) Els substantius acabats en vocal tònica seguida de **-s** formen el plural afegint la terminació **-os** al singular. En el cas que es tracte d’una essa sorda, es dobla la **-s** final:

> capat**às** > capat**assos**  
> frac**às** > frac**assos**  
> matal**às** > matal**assos**  
> trasp**às** > trasp**assos**  
> exc**és** > exc**essos**  
> inter**és** > inter**essos**  
> progr**és** > progr**essos**  
> succ**és** > succ**essos**  
> an**ís** > an**issos**  
> canyí**s** > cany**issos**  
> gran**ís** > gran**issos**  
> past**ís** > past**issos**  
> co**s** > c**ossos**  
> esb**ós** > esb**ossos**  
> terr**òs** > terr**ossos**  
> tr**os** > tr**ossos**  
> arcab**ús** > arcab**ussos**  
> barn**ús** > barn**ussos**  
> emb**ús** > emb**ussos**  
> pall**ús** > pall**ussos**

EXCEPCIONS: Però no dupliquen la **s** en formar el plural:

Els següents mots acabats en **-as:** *aiguarr**às,** aiguarr**asos;** alcatr**às,** alcatr**asos;** **as,****asos;** c**as,** c**asos;** g**as,** g**asos;** gimn**às,** gimn**asos;** hipocr**às,** hipocr**asos;** mas m**asos;** oc**às,** oc**asos;** peg**às,** peg**asos;** rom**às,** rom**asos;** v**as,** v**asos.***

* Els següents mots acabats en **-es:***av**és,** av**esos;** pag**és,** pag**esos;** palmar**és,** palmar**esos;** prom**és,** prom**esos;** r**es,** r**esos;*** i els gentilicis acabats en -**es:** *alab**és,** alab**esos;** angl**és,** angl**esos;** avil**és,** avil**esos;** franc**és,** franc**esos;** gal·l**és,** gal·l**esos;** vien**és,** vien**esos.***
* Els següents mots acabats en -**is:** *av**ís,** av**isos;** com**ís,** com**isos;** comprom**ís,** comprom**isos;** en**cís,** enc**isos;** mat**ís,** mat**isos;** narc**ís,** narc**isos;** pa**ís,** pa**ïsos;** parad**ís,** parad**isos;** perm**ís,** perm**isos;** somr**ís,** somr**isos;** tam**ís,** tam**isos;** tornav**ís,** tornav**isos.***
* Els següents mots acabats en **-os:** *avarici**ós,** avarici**osos;** cl**os,** cl**osos;** d**os,** d**osos;** entred**ós,** entred**osos;** esp**òs,** esp**osos;** gel**ós,** gel**osos;** rep**òs,** rep**osos**.*
* Els següents mots acabats en -**us:** *ab**ús,** ab**usos;** autob**ús,** autob**usos;** n**us,** n**usos;** ob**ús,** ob**usos;** recl**ús,** recl**usos;** ref**ús,** ref**usos;****ús,****usos.***

*e*) Els monosíl·labs i els polisíl·labs aguts masculins acabats en **-ç**, **-ix**,**-x** i **-tx** fan el plural afegint la terminació **-os** al singular:

> balan**ç** > balan**ços**  
> bra**ç** > bra**ços**  
> cala**ix** > cala**ixos**  
> pe**ix** > pe**ixos**  
> fa**x** > fa**xos**  
> influ**x** > influ**xos**  
> refle**x** > refle**xos**  
> cartu**tx** > cartu**txos**  
> despa**tx** > despa**txos**

EXCEPCIONS: Alguns monosíl·labs acabats en **-x** fan el plural afegint una **-s** al singular: *el du**x,** els du**xs;** el lin**x,** els lin**xs;** el ma**tx,** els ma**txs.***

*f*) Els mots femenins acabats en **-ç** i **-x**, així com els mots masculins plans acabats en **-x**, formen el plural afegint una **-s** al singular:

> la cal**ç** > les cal**çs**  
> la fal**ç** > les fal**çs**  
> l’àntra**x** > els àntra**xs**  
> l’esfin**x** > les esfin**xs**  
> l’hèli**x** > les hèli**xs**  
> l’índe**x** > els índe**xs**

*g*) Els substantius acabats en **-sc**, **-st**, **-x**t i **-ig** poden construir el plural amb les terminacions **-os** o **-s**:

> bo**sc** > bo**scos** o bo**scs**  
> ca**sc** > ca**scos** o ca**scs**  
> gu**st** > gu**stos** o gu**sts**  
> manife**st** > manife**stos** o manife**sts**  
> te**xt** > te**xtos** o te**xts**  
> prete**xt** > prete**xtos** o prete**xts**  
> des**ig** > des**itjos** o des**igs**  
> fa**ig** > faj**os** o faig**s**

EXCEPCIONS: Els substantius femenins en **-st** formen el plural afegint **-s** al singular: *ho**st,** ho**sts;** po**st,** po**sts.***

*h*) Hi ha també un grup de substantius invariables en nombre, com són els substantius plans o esdrúixols acabats en **-s** en el singular, així com tots els femenins d’esta terminació:

> el cactu**s** > els cactu**s**  
> el llapi**s** > els llapi**s**  
> el pàncree**s** > els pàncree**s**  
> el tipu**s** > els tipu**s**  
> l’urb**s** >les urb**s**  
> la càrie**s** > les càrie**s**  
> la pol**s** > les pol**s**  
> la gloti**s** > les gloti**s**

També són invariables els noms dels dies de la setmana acabats en **-s:**

> el dillun**s** > els dillun**s**  
> el dimart**s** > els dimart**s**  
> el dimecre**s** > els dimecre**s**  
> el divendre**s** > els divendre**s**

I, igualment, els següents substantius masculins monosil·làbics acabats en **-s:**

> el fon**s** > els fon**s**  
> el plu**s** > els plu**s**  
> el temp**s** > els temp**s**  
> l’en**s** > els en**s**

*i*) Hi ha també un grup de substantius que només tenen la forma del plural: *les acaballes, les agranadures, les alicates, els afores, les beceroles, les cosquerelles, les escorrialles, les escorries, les noces, les postres, les tisores.*